Държавен вестник, бр. 64, 2005 г., стр. 31

Б Р О Й  64
Д Ъ Р Ж А В Е Н   В Е С Т Н И К
С Т Р .  31
2. 97 % от всички 48-часови средни стойнос-
ти за серен диоксид и прах (прахообразни ве-
щества) не превишават 110 % от НДЕ на тези
замърсители;
3. 95 % от всички 48-часови средни стойности
за азотни оксиди не превишават 110 % от НДЕ;
4. нито една от осреднените стойности на
измерените концентрации в отпадъчните газо-
ве на останалите вредни вещества за произвол-
но избран период от 7 денонощия не превишава
съответните НДЕ.
Чл. 75. В случаите, когато обекти с непод-
вижни източници подлежат на контрол чрез
собствени периодични измервания, НДЕ се
считат за спазени при условие, че нито една от
осреднените стойности за установените с мето-
дите за измерване периоди на вземане на проби
не превишава съответните НДЕ.
Г л а в а  ч е т в ъ р т а
ОТКЛОНЕНИЯ ОТ НОРМАЛНИТЕ
УСЛОВИЯ НА ЕКСПЛОАТАЦИЯ
Чл. 76. Нормите за допустими емисии се
отнасят за всички периоди на експлоатация
на неподвижните източници (подизточници
или производствени единици) с изключение
на операциите по тяхното въвеждане или из-
веждане от експлоатация, установени с тех-
нологичен регламент.
Чл. 77. (1) При нарушаване на установените
НДЕ в резултат на производствена авария или
инцидент операторът ограничава или прекра-
тява експлоатацията на съответните неподвиж-
ни източници (подизточници или производст-
вени единици) в най-краткия възможен за цел-
та срок до възстановяване на нормалните усло-
вия на експлоатация при спазване на установе-
ните към тях НДЕ.
(2) Операторът е длъжен да информира пис-
мено съответната регионална инспекция по
околната среда и водите за всеки отделен слу-
чай за превишаване на НДЕ по ал. 1 не по-къс-
но от 48 h от момента на установяване на пре-
вишаването.
Чл. 78. (1) В рамките на един неподвижен
източник на емисии даден подизточник (про-
изводствена единица или част/линия от нея) не
може да работи с превишаване на установените
НДЕ повече от 8 h без прекъсване считано от
момента на регистриране на превишаване на
установените НДЕ.
(2) В рамките на една календарна година
общата продължителност на периодите на екс-
плоатация по ал. 1, при които е налице преви-
шаване на установените НДЕ, не може да пре-
вишава 120 h независимо от броя на регистри-
раните превишения на НДЕ (т.е. аварии и ин-
циденти).
(3) Изискването по ал. 1 е общо за всички
производствени единици, които са свързани към
отделна система за пречистване на отпадъчни-
те газове и/или изпускащо устройство.
Г л а в а  п е т а
ДОСТЪП ДО ИНФОРМАЦИЯТА
Чл. 79. (1) Изпълнителната агенция по окол-
на среда (ИАОС) създава и поддържа информа-
ционна система с база данни.
(2) Информационната система по ал. 1 съ-
държа списъци на обектите и дейностите с не-
подвижни източници на емисии.
(3) В информационната система по ал. 1 се
създават поименни партиди на задължените по
наредбата оператори, като в тези партиди се
съхранява следната информация:
1. вид дейност на инсталацията;
2. вид, характеристики и количество на из-
ползваните основни суровини и горива;
3. вид и количество на произвежданата про-
дукция и/или енергия;
4. вид и количество на годишните емисии на
вредни вещества в атмосферата;
5. доклади от собствени периодични и соб-
ствени непрекъснати измервания, както и про-
токоли от контролни измервания на емисиите
на вредни вещества;
6. други документи във връзка с прилагане-
то на изискванията на наредбата към дадената
инсталация.
(4) Достъпът до наличните документи по
ал. 3 се осъществява по реда на ЗООС.
(5) Данните за създаването и поддръжката
на информационната система се събират от
ИАОС чрез Националния статистически ин-
ститут, РИОСВ, докладите от резултатите от
извършените собствени измервания и конт-
ролните измервания на емисиите на вредни
вещества.
ДОПЪЛНИТЕЛНИ РАЗПОРЕДБИ
§ 1. По смисъла на тази наредба:
1. “замърсяване на атмосферния въздух”,
“вредно вещество (замърсител)”, “въздух при
нормални условия”, “приземен слой”, “еми-
сия”, “организирано изпускане”, “неоргани-
зирано изпускане”, “обща годишна емисия” и
“емисионен дебит” са съответно съгласно § 1,
т. 1, 2, 5, 7—10, 14 и 15 от допълнителните
разпоредби на Закона за чистотата на атмос-
ферния въздух;
2. “разширение”, “комплексно разрешител-
но”, “промяна в работата на инсталацията”,
“съществена промяна”, “най-добри налични
техники”, “оператор” и “авария” са съответно
съгласно § 1, т. 28, 39, 40, 41, 42, 43 и 51 от допъл-
нителните разпоредби на Закона за опазване на
околната среда;
3. “R фраза” (стандартна фраза на риска) е
съгласно § 1, т. 7 от допълнителната разпоред-
ба на Наредбата за реда и начина на класифи-
циране, опаковане и етикетиране на съществу-
ващи и нови химични вещества, препарати и
продукти (ДВ, бр. 5 от 2003 г.);